IMPORMASYON SA LIGTAS NA PAGSAKAY NG TRANSPORTASYON Takpan ang iyong mukha Para maprotektahan ang iyong sarili at ang ibang tao, magsuot ng takip sa mukha kapag sumasakay ng mga bus at tren at habang naghihintay sa bus stop o istasyon ng bus. Puwede pa ring sumakay ang mga batang wala pang dalawang taong gulang, o ang mga taong hindi makakapagsuot ng takip sa mukha dahil sa kanilang kapansanan. Walang hawakan na pagbabayad at pagtingin ng pamasahe Available ang mga ticket sa tren at bus nang walang hawakan sa pamamagitan ng pag- download sa Transit GO Ticket app o gamit ang isang ORCA card. Hindi hahawakan ng mga tagasuri ng pamasahe ang mga ORCA card o papel na ticket - ipakita lang ang iyong ORCA card o ticket kapag tinanong kung nakapagbayad ka na. Panatilihin ang pagdistansiya sa tao Dumistansya sa isa't isa sa mga bus at tren at lawakan ang espasyo sa pagitan mo at ng iba pang sumasakay. Ugaliing magpanatili ng hindi bababa sa anim na talampakang (dalawang metrong) distansya, kung posible. Pagpapanatiling ligtas ka Ang iyong kalusugan at kaligtasan ang aming prayoridad. Narito ang ilang bagay na ginagawa namin: Nagsusuot ng maskara ang mga driver at security. Nililinis ng Sound Transit ang bawat bagon ng tren ng Link at Sounder araw-araw at inaalis ang anumang maruming tren sa serbisyo. Accessibility Kung kinakailangan, puwedeng gamitin ng mga sumasakay na may kapansanan ang pinto sa harap para sumakay sa mga bus. Ang sinumang may kapasanan na mahihirapan makapagsuot o makapag-alis ng takip sa mukha ay puwedeng sumakay nang walang suot.
Magbayad nang mas mura para sa iyong pagksakay Available ang mga binawasang pamasahe para sa kabataan, mga nakatatanda, at mababa ang kita. Sa ORCA LIFT card, makakatipid ang mga nasa hustong gulang na sumasakay na kwalipikado ang kita sa mga ST Express bus at Sounder at Link light rail train. Para malaman kung kwalipikado ka, tumawag sa Public Health sa 800‐756‐5437. Recovery Fare Sa Hunyo 2020, magiging $1 ang pamasahe sa Link at $2 ang pamasahe sa Sounder. Ang pinakamainam na paraan para makuha ang Recovery Fare ay ang pag-download ng Transit Go Ticket app para bumili ng mga ticket. Available ang may diskwentong pasahe sa pamamagitan ng app at gamit ang ticket machine sa istasyon ng Link at Sounder, at hindi kasama rito ang mga paglipat sa ibang bus o tren. Ang mga sumasakay na gumagamit ng mga ORCA card ay sisingilin ng mga regular na pamasahe at makakatanggap ng credit sa transfer. Serbisyo ng transportasyon para matugunan ang demand Pinapalitan namin ang mga iskedyul ng aming mga bus at tren para matugunan ang demanda ng mga sumasakay at panatilihin ang kaligtasan hangga't maaari. Tingnan ang aming website para sa pinakabagong impormasyon tungkol sa mga iskedyul ng bus at tren.